Knøttsmå (gjerne mindre enn 1 millimeter), spinkelt bygde biller. Kroppen er jevnbred, nokså kort og litt flat, fargen vanligvis mørk, ikke særlig blank og fint hårete, tydelig punktert. Antennene er lange, 11-leddete, de to ytterste leddene litt kraftigere enn resten. Pronotum er litt rundet, dekkvingene er ganske jevnbrede og dekker (i alle fall nesten) bakkroppen. Føttene er tre-leddete, hvert ledd smalere enn det innefor.